અભિનેત્રીએ બોલીવૂડમાં આવ્યાના અડધા દશક પછી 'ગોલમાલ અગેન' જેવી મસાલા ફિલ્મ કરી. જો કે તે કહે છે કે મેં તેને માટે કોઈ ખાસ આયોજન નહોતું કર્યું. મારા સ્વભાવ મુજબ મને શ્રેષ્ઠ અદાકારા તરીકે ઊભરી આવવું હતું. તેથી મારી પ્રથમ ચાર ફિલ્મોમાં મેં ગ્લેમરસ ભૂમિકાઓ નહોતી ભજવી. વળી હું નિયમિત હીરોઈનની યાદીમાં આવી શકું તેમ પણ નહોતી.તે વખતે બોલીવૂડ પણ પરિવર્તન વ કાળમાંથી પસાર થઈ રહ્યું હતું. તેથી ખરુંત જોવા જાઓ તો મેં જે ફિલ્મો કરી તે સમયને અનુરૃપ હતી. ચાહે તે 'ઈશ્કઝાદે' હોય કે પછી 'શુદ્ધ દેશી રોમાન્સ', 'લેડિસ વર્સેસ રિકી બહલ' અથવા 'હસી તો ફસી'. વાસ્તવમાં આ બધી ફિલ્મોમાં મારી નોંધ લેવાઈ. ત્યારબાદ મેં અલગ અલગ પ્રકારની ફિલ્મો કરવાનો નિર્ણય કર્યો.અને છેવટે મેં 'ગોલમાલ અગેન' કરી. હવે મને લાગે છે કે મારી કારકિર્દીનું વહેણ સાચી દિશામાં વહી રહ્યું છે. અલબત્ત, બ્રેક દરમિયાન મેં મારા શારીરિક બાંધામાં જે બદલાવ કર્યો તેને કારણે ફિલ્મ સર્જકોને એમ લાગ્યું કે તેઓ મારી પાછળ તેમના નાણાં રોકી શકે છે. એ રીતે પણ મને મારો બ્રેક ફળ્યો.અક્ષય કુમારની જેમ પરિણીતી પણ માને છે કે લોકોને રડાવવાં સહેલાં છે પણ હસાવવા અઘરાં. તે કહે છે કે કોમેડી બહુ ગંભીર વિષય છે. તેથી જ રમૂજી લકો મને વધુ ગમે છે. વિનોદી લોકો દર્શકોના બહોળા વર્ગને આકર્ષી શકે છે. અભિનેત્રી હવે કમર્શિયલ ફિલ્મો તરફ ઢળી છે. તે કહે છે કે હવે હું દર વર્ષે એકાદ કમર્શિયલ ફિલ્મ અચૂક કરીશ. આ ફિલ્મોના દર્શકો સર્વત્ર વ્યાપેલા છે. તેથી તમે દર્શકોના મોટા વર્ગ સુધી પહોંચી શકો છો. હા, આનો અર્થ એવો નથી થતો કે હું અન્ય ફિલ્મો નહીં કરું. હું હટકે ફિલ્મો કરવાનું જારી જ રાખીશ. તે વધુમાં કહે છે કે હવે હું 'નમસ્તે કેનેડા' કરી રહી છું. પરિણીતીને વધુ કોમેડી ફિલ્મો કરવી છે. પરંતુ તેને તે કરવા મળશે કે કેમ તે એક પ્રશ્ન છે. અભિનેત્રી કહે છે કે ગોવિંદા, શ્રીદેવી અને હેમા માલીનીએ જેવી ફિલ્મો કરી એવી ફિલ્મો હવે લખાતી જ નથી. તેથી હું કરવા ચાહું તો પણ તે શી રીતે કરી શકું? વાસ્તવમાં ફિલ્મ સર્જકો જ આવી ફિલ્મો બનાવવા ન માગતા હોય તો લેખકો એવી સ્ક્રિપ્ટ્સ લખે જ નહીં. આ એક વિષચક્ર છે.